कहानी: इंसिया मलिक (जायरा) एक 15 साल की टैलंटेड स्कूल गर्ल है जो बड़ौदा की रहने वाली है। इंसिया की भावनाएं बहुत आहत होती हैं क्योंकि उसके मां-बाप के रिश्ते अच्छे नहीं है। फिर भी इंसिया अपने गायक बनने के सपने को पूरा करने के लिए जी-जान से कोशिश करती है। इसके अलावा वह अपनी मां को अपने कंजर्वेटिव और हिंसक पिता से दूर करने के प्रयास भी करती है। रिव्यू: जब आमिर खान किसी फिल्म के पीछे हों तो आप अंदाजा लगा सकते हैं कि फिल्म बेहतरीन होगी। आमिर ने फिल्म में एक अजीब से म्यूजिक डायरेक्टर शक्ति कुमार की भूमिका निभाई है। इस फिल्म से डायरेक्शन में डेब्यू करने वाले डायरेक्टर अद्वैत चंदन हैं जिन्होंने आमिर के साथ काम सीखा है। इस फिल्म में आपको इमोशंस, खुशी, आंसू, जोश और उत्सुकता देखने को मिलेगी।फिल्म में कुछ भी नया नहीं है। यह एक लड़की की लड़ाई है या एक ऐसी महिला की कहानी है जो अपनी हिंसक शादी से बाहर निकलना चाहती है। ऐसी कहनियों पर पहले भी फिल्में बन चुकीं हैं लेकिन इस फिल्म को अलग तरह से नैरेट करने का तरीका इसे औरों से अलग करता है जो आपको फिल्म के साथ बांधे रखता है। आप फिल्म मां-बेटी की फ्रस्टेशन को समझ सकते हैं जिनके घर में उनके इमोशंस तक को बंधक बना लिया गया है। जब इंसिया खुद को आजाद कर लेती है तो आप अपनी आंखों से आंसू पोंछ रहे होंगे और उसकी इस जीत के लिए ताली जरूर बजाएंगे। आमिर अपनी अदाकारी से पूरे सीन पर छा जाते हैं। फिल्म में उनका कैरक्टर अमेरिकन आयडल के जज ब्रैश सिमोन कॉवेल और बॉलिवुड के 90 के दशक के म्यूजिक डायरक्टरों का मिला-जुला रूप दिखता है लेकिन फिल्म में आगे आप इस किरदार की बारीकियों को देखते हैं। यह भी देखना अच्छा लगता है कि फिल्म में खुद को लाइम लाइट में लाने के लिए आमिर ने छोटी सी जायरा के साथ कहीं भी अन्याय नहीं किया है। जायरा को फिल्म में देखना खुशी देता है। फिल्म में मां के रोल में नज़मा (मेहर), चिंतन (तीर्थ शर्मा) और चाइल्ड ऐक्टर गुड्डू (कबीर) ने भी अपने किरदार बखूबी निभाए हैं। फिल्म में अमित त्रिवेदी का म्यूजिक आपको सुकून देता है लेकिन फिल्म के लिहाज से यह उतना बेहतरीन नहीं है जैसा इसे होना चाहिए था। कौसर मुनीर के गीत भी ठीकठाक हैं। क्यों देखें: अगर आपकी दुनिया आपकी मां के इर्द-गिर्द घूमती है तो आप इस फिल्म को ज़रूर देखें। लड़कियों को तो यह फिल्म हर हालत में देखनी ही चाहिए।